laion/Wikipedia-Exotic huggingface dataset:
220-229 לפנה"ס

שימו לב: ערך זה מכיל אירועים מן השנים 229 – 220 לפנה"ס צ'ין שְה-חְוַאנְג, הקיסר הראשון של שושלת צ'ין מאחד את לראשונה את סין תחת שלטון אחד. 228 לפנה"ס – רעידת אדמה גדולה ברודוס הורסת את הקולוסוס מרודוס. 227 לפנה"ס – גאיוס פלאמיניוס מונה למושל הרומי של סיקיליה. 222 לפנה"ס – גנאיוס קורנליוס סקיפיו קאלבוס נבחר לקונסול. 222 לפנה"ס – קרב סלאסיה, הסתיים בתבוסה בספרטנית וסיים את המלחמה הקלאומנית. 229 לפנה"ס – לוקיוס אמיליוס פאולוס מקדוניקוס, קונסול רומי. 229 לפנה"ס – טיטוס קווינקטיוס פלמינינוס, מצביא רומאי שהוביל לניצחון המלחמה המוקדונית השנייה. 228 לפנה"ס – חמלקרת ברקה, מדינאי ומצביא קרתגי, אביו של חניבעל (נולד ב-275 לפנה"ס) 221 לפנה"ס – עזרובעל (חתן חמלקרת ברקה), מצביא קרתגי. חתנו של חמלקרת ברקה, וגיסו של חניבעל (נולד ב-270 לפנה"ס) מדיה וקבצים בנושא 220-229 לפנה"ס בוויקישיתוף
230-239 לפנה"ס

שימו לב: ערך זה מכיל אירועים מן השנים 239 - 230 לפנה"ס 238 לפנה"ס - נכתב צו קנופוס 237 לפנה"ס - מלחמת שכירי החרב מסתיימת בניצחון קרתגי. 236 לפנה"ס - ארטוסתנס מונה על ידי תלמי השלישי למנהל הספרייה הגדולה של אלכסנדריה. 234 לפנה"ס - קורסיקה, סרדיניה וליגוריה מנסים למרוד בחוסר הצלחה נגד האימפריה הרומית. 238 לפנה"ס - פיליפוס החמישי, מלך מוקדון 237 לפנה"ס - גאיוס קלאודיוס נרו, מגיסטראט רומאי שפיקד על הכוחות הרומאיים בקרב מטאורוס, קרב מכריע במלחמה הפונית השנייה. 236 לפנה"ס - פובליוס קורנליוס סקיפיו אפריקנוס מצביא רומאי שהביא לסיום המלחמה הפונית השנייה. 234 לפנה"ס - מרקוס פורקיוס קאטו קנסוריוס פוליטיקאי רומאי שכונה "קאטו הזקן". 239 לפנה"ס - אנטיגונוס השני גונאטס, מלך מוקדון 238 לפנה"ס - שו'ן קואנג, פילוסוף סיני. 233 לפנה"ס - חאן פיי דזה, נחשב כגדול הפילוסופים הלגליסטים. 232 לפנה"ס - אשוקה, המלך השלישי בשושלת מאוריה (השושלת משלה בהודו ואפגניסטן). 232 לפנה"ס - קלאנתס, פילוסוף סטואי יווני. 230 לפנה"ס - אריסטרכוס מסמוס אסטרונום ומתמטיקאי יווני (נולד ב-310 לפנה"ס). מדיה וקבצים בנושא 230-239 לפנה"ס בוויקישיתוף
מיכאיל יבסטאפייב

מיכאיל אלכסנדרוביץ' יבְסטָאפְיֵיב (ברוסית: Михаил Александрович Евстафьев;‏ נולד ב-1963 במוסקבה) הוא צייר, צלם וסופר רוסי. יבסטאייב החל לעסוק בציור ובצילום בגיל צעיר. אמו, סבתו וסבא-רבא שלו, כולם פסלים, עודדו אותו למצוא סגנון משלו באמנות, אך הוא פנה לכיוון שונה, למד עיתונאות בינלאומית באוניברסיטת מוסקבה והחל לעבוד בסוכנות הידיעות הממשלתית טא"ס. בשלהי שנות השמונים התנדב לשירות בצבא ברית המועצות, שנלחם באפגניסטן. הוא שירת שנתיים והיה עד לקרבות רבים במלחמת אפגניסטן וכן לנסיגת הצבא הסובייטי ב-1989. מאוחר יותר פרסם רומן בשם "שני צעדים מגן עדן", העוסק בפלישה הסובייטית לאפגניסטן. בשנות התשעים עבד כצלם עיתונות עבור סוכנויות ידיעות שונות, וסיקר מטעמן את התפרקות ברית המועצות, ומספר רב של סכסוכים ומלחמות, בין היתר בבוסניה-הרצגובינה, גאורגיה, נגורנו קרבאך, טרנסניסטריה וצ'צ'ניה. לצד זה סיקר גם את ההתרחשויות הפוליטיות בקרמלין. מתגורר כיום בווינה. צילום עיתונות צילום מלחמה מדיה וקבצים בנושא מיכאיל יבסטאפייב בוויקישיתוף אתר האינטרנט הרשמי של מיכאיל יבסטאפייב
199–190 לפנה"ס

שימו לב: ערך זה מכיל אירועים מן השנים 199 - 190 לפנה"ס 199 לפנה"ס - המלחמה הסורית החמישית מסתיימת בכיבוש קואלה-סוריה על ידי הממלכה הסלאוקית 197 לפנה"ס - המלחמה המקדונית השנייה מסתיימת בניצחון הרפובליקה הרומית 192 לפנה"ס - פורצת מלחמת אנטיוכוס 190 לפנה"ס - קרב מגנסיה 190 לפנה"ס - היפרכוס אסטרונום, גאוגרף ומתמטיקאי יווני (נפטר ב-120 לפנה"ס) 194 לפנה"ס - ארטוסתנס, מתמטיקאי, גאוגרף ואסטרונום יווני (נולד ב-276 לפנה"ס) מדיה וקבצים בנושא 199–190 לפנה"ס בוויקישיתוף
אליסון מישלקה

אליסון רנה "אלי" מישלקה (באנגלית: Alyson Renae "Aly" Michalka; נולדה ב-25 במרץ 1989) שחקנית, מוזיקאית, זמרת-יוצרת ודוגמנית אמריקאית. אחותה הגדולה של איי ג'יי מישלקה. מישלקה נולדה בטורנטס, קליפורניה שבארצות הברית למשפחה נוצרית אדוקה. היא גדלה בסיאטל, וושינגטון ובדרום קליפורניה. יש לה אחות צעירה בשם אמנדה. אביה, מארק, בעל חברה לחוזים, ואמה, קארי, היא מוזיקאית. מישלקה החלה לנגן בפסנתר בגיל 6 ובגיטרה בגיל 13. היא החלה ללמוד משחק בגיל 5, והשתתפה בעיקר בהפקות של הכנסייה. היא נודעה בעיקר בזכות צמד הפופ שהקימה ביחד עם אחותה איי ג'יי מישלקה; אלי ואייג'יי. קריירת המשחק של מישלקה החלה כאשר שיחקה בסדרה "תקועים בזמן" בשנת 2004, ולאחר מכן היא הופיעה בסרט "Now You See It...". מישלקה חברה בצמד אלי ואיי.ג'יי (Aly & Aj) יחד עם אחותה אמנדה ג'וי מישלקה. אלבום הבכורה שלהן, Rush, יצא ב-16 באוגוסט 2005. ב-2007 הנחו אליסון ואמנדה מישלקה את התוכנית TRL שב-MTV. בשנת 2009, הופיעה בסדרת "נוער שוליים" וב-2010, שיחקה בסרט הקומדיה "באה בקלות". באותה שנה הופיעה בסדרה "הלקטס". בשנת 2011, שיחקה בסרט המותחן "השותפה" לצידה של לייטון מיסטר. באותה שנה היא התארחה בפרק בסדרה "CSI: ניו יורק". בשנת 2013 שיחקה בסרט הקומדיה "מגודלים 2". בנוסף ב-2013, היא התארחה בחמישה פרקים בסיטקום "שני גברים וחצי", וב-2014, התארחה בפרק בסיטקום "סדנה לעצבים". החל מ-2015 מגלמת את פייטון צ'ארלס בסדרה "איי זומבי" ברשת The CW. מישלקה החלה את הקריירה המוזיקלית שלה בשנת 2004, והקימה את ההרכב אלי ואייג'יי (באנגלית: Aly & AJ) יחד עם אחותה אמנדה "איי ג'יי" מישלקה. אלבומם הראשון לתוך המהירות (Into The Rush) שהוקלט בשנים 2004–2005 יצא לאור ב-16 באוגוסט 2005. בספטמבר 2006, הוציאו הבנות אלבום שני עם 9 שירים, "Acoustic Hearts of Winter". ביולי 2007, יצא אלבומם השלישי, Insomniatic, יחד עם שירם הראשון Potential Breakup Song. האלבום הרביעי היה אמור לצאת בתחילת 2010, אך בוטל עקב כך שהזוג עזבו את חברת התקליטים שלהן. ב-8 ביולי 2013, הוציאו הבנות שיר בשם "Hothouse" מתוך אלבום שעתיד לצאת. בשנת 2012, החלה מישלקה לצאת עם מפיק הסרטים העצמאיים, סטיבן רינגר. ביולי 2014, התארס הזוג, ונישא בטקס קטן בפורטופינו, איטליה ב-8 ביוני 2015. 2005 – Into The Rush 2006 – Acoustic Hearts of Winter 2007 – Insomniatic מדיה וקבצים בנושא אליסון מישלקה בוויקישיתוף אליסון מישלקה, ברשת החברתית אינסטגרם אליסון מישלקה, במסד הנתונים הקולנועיים IMDb (באנגלית) אליסון מישלקה, באתר "אידיבי", מאגר הידע העברי לקולנוע ישראלי ועולמי אליסון מישלקה, באתר AllMovie (באנגלית) אליסון מישלקה, באתר Rotten Tomatoes (באנגלית) אליסון מישלקה, באתר Box Office Mojo (באנגלית) אליסון מישלקה, באתר Metacritic (באנגלית) אליסון מישלקה, במסד הנתונים הקולנועיים KinoPoisk (ברוסית) אליסון מישלקה, באתר Last.fm (באנגלית) אליסון מישלקה, באתר AllMusic (באנגלית) אליסון מישלקה, באתר MusicBrainz (באנגלית) אליסון מישלקה, באתר Yandex.Music (ברוסית) אליסון מישלקה, באתר Discogs (באנגלית)
רביב אולמן

רביב אולמן (באנגלית: Raviv Ullman; נולד ב-24 בינואר 1986) הוא שחקן ישראלי-אמריקאי, שהופיע בעבר תחת שם הבמה ריקי אולמן (Ricky Ullman). בתפקידו הגדול ביותר עד כה שיחק את פיל דיפי בסדרת הנוער "תקועים בזמן". אולמן נולד באילת שבישראל להורים יהודים-אמריקאים, לורה אולמן (לבית ארנקרנץ), מורה, ובריאן אולמן, אח פסיכיאטרי. יש לו אח ואחות צעירים ממנו, נדב וטלי. סבו מצד אמו, ג'וזף ארנקרנץ (אנ') היה רב אורתודוקסי מסטמפורד, קונטיקט. אולמן הוא בן דוד ראשון של סנטור קונטיקט לשעבר, ג'ו ליברמן. אמו של ליברמן וסבתא רבתא של אולמן היו אחיות. אחרי יום הולדתו הראשון, עברה משפחתו לעיר נורווק, קונטיקט ובשנה שלאחר כן השתקעו בפיירפילד. תפקידו הראשון של אולמן במסגרת מקצועית היה במחזה "אנה ומלך סיאם" בשנת 1997, ובהמשך שיחק במחזות רבים. בשנת 2004 קיבל את התפקיד הראשי בסדרה "תקועים בזמן" של ערוץ דיסני. בסדרה הוא גילם נער משנת 2121 המשוגר לימינו. תפקידו בסדרה הביא לו מעריצים רבים בקרב בני נוער וצעירים. כמו כן, הוא שיחק גם בסרט "פיקסל פרפקט" (Pixel Perfect), גם הוא של ערוץ דיסני, את רוסקו, הדמות הראשית. בנוסף הופיע אולמן במספר סרטי טלוויזיה ובהופעות אורח בסדרות כמו "האוס" ו"חוק וסדר", וכן כיכב בסרט "הכינור" (The Violin), סרט קצר של הבמאית הישראלית ענבר גלבוע, שהוקרן בפסטיבל חיפה בשנת 2006, תחת השם "מיתר של תיל". בשנים 2008–2009 רביב שיחק בסיטקום האמריקאי "ריטה רוק". בשנת 2010 שיחק בסרט "איך לעשות אהבה עם אישה". בשנת 2011 התארח בסדרה "מחשבות פליליות". אולמן דובר עברית שוטפת ושומר על מטבח כשר. אולמן הוא פעיל לאיכות הסביבה וכינה את עצמו "אקטיביסט דור רביעי". הוא עובד עם TAP (מניעת איידס של בני נוער). אולמן התגורר בברוקלין, ניו יורק עד 2020, ואז הוא עבר ללוס אנג'לס, קליפורניה. ב-13 במאי 2023, אולמן התחתן עם האנימטורית הבריטית ג'וליה פוט (אנ'). מדיה וקבצים בנושא רביב אולמן בוויקישיתוף רביב אולמן, במסד הנתונים הקולנועיים IMDb (באנגלית) רביב אולמן, באתר AllMovie (באנגלית) רביב אולמן, במסד הנתונים הקולנועיים KinoPoisk (ברוסית)
משל החוח והארז

משל החוח והארז הוא דבר משל מפי יהואש בן יהואחז מלך ישראל, המשל נאמר כלפי אמציה בן יהואש שלא יצליח במלחמה. המשל המופיע בספר מלכים ב' ובדברי הימים ב': וַיִּשְׁלַח יְהוֹאָשׁ מֶלֶךְ יִשְׂרָאֵל אֶל אֲמַצְיָהוּ מֶלֶךְ יְהוּדָה לֵאמֹר: הַחוֹחַ אֲשֶׁר בַּלְּבָנוֹן שָׁלַח אֶל הָאֶרֶז אֲשֶׁר בַּלְּבָנוֹן לֵאמֹר: "תְּנָה אֶת בִּתְּךָ לְבְנִי לְאִשָּׁה", וַתַּעֲבֹר חַיַּת הַשָּׂדֶה אֲשֶׁר בַּלְּבָנוֹן וַתִּרְמֹס אֶת הַחוֹחַ. הַכֵּה הִכִּיתָ אֶת אֱדוֹם וּנְשָׂאֲךָ לִבֶּךָ, הִכָּבֵד וְשֵׁב בְּבֵיתֶךָ. וְלָמָּה תִתְגָּרֶה בְּרָעָה, וְנָפַלְתָּה אַתָּה וִיהוּדָה עִמָּךְ?! במשל מייצגים הצמחים טיפוסים אנושיים: הם מדברים, חושבים ופועלים. החוח מופיע כסמל השפלות והחולשה, לעומת ארז הלבנון הגבוה והאדיר, המסמל את הגדלות והפאר. החוח דורש את בת הארז, ובכך מציג את עצמו כשווה ערך לארז. אך בפועל החוח כה חלש עד שחיית השדה רומסת אותו מבלי משים - אף בטרם השיב אותו הארז דבר. הרקע למשל הוא התגרותו של אמציה בן יהואש מלך יהודה בממלכת ישראל. אמציה יצא למלחמה עם האדומים ובתחילה שכר חיילים מממלכת ישראל שיסייעו לו, אך לאחר אזהרת נביא שלא להסתייע בחיילי ישראל שלח אותם אמציה לביתם והם הלכו בכעס. בזמן שאמציה אכן ניצח את האדומים ללא עזרת ישראל כפי שניבא לו הנביא תקפו החיילים הישראלים שאמציה שילח מספר יישובים בממלכת יהודה ובזזו אותם. אמציה, שגאוותו התעוררה לאחר הניצחון על האדומים, כעס על מעשה הישראלים והציע ליואש מלך ישראל להילחם פנים אל פנים במקום לתקוף אותו כשצבאו עסוק במלחמה בארץ השכנה. הנמשל, לפי דברי יהואש: אמנם הצלחת לנחול ניצחון על אדום ולבך נתמלא גאווה – אך עדיף לך להישאר בביתך; אם תצא למלחמה דע כי סופך יהיה כסוף החוח – אתה ועַמך תיפלו. אמציה לא שעה לקריאתו של יהואש, ונחל תבוסה קשה מידי צבא ישראל: חומות ירושלים נפרצו, בית המקדש נבזז ואוצרותיו נלקחו לשומרון. ספר מלכים ב', פרק י"ד, פסוקים ט-י
אריק זילברמן

אריק זילברמן (נולד ב-27 באוגוסט 1967) הוא קומיקאי, תסריטאי, סטנדאפיסט ושחקן ישראלי. בוגר בית הספר למשחק "בית צבי". כותב רבות לטלוויזיה ומעלה הופעות סטנד אפ. הופיע בין היתר ב"קומדי סטור", "שמש", "הפיג'מות", תוכנית הסאטירה "אחורי החדשות" עם יאיר ניצני, בתוכנית "מהדורה מוגבלת" בערוץ ביפ ובמספר פרקים של "משחק מכור". זילברמן מופיע לעיתים קרובות במופעי סטנד-אפ, מנחה בקביעות "ערב וינטאג", ערב סטנדאפ של ותיקי הקאמל קומדי קלאב בימי חמישי. כתב תסריטים לתוכניות קומיות רבות, בהן "שמש", "משחק מכור", "ארץ נהדרת", "מועדון לילה", "מחוץ לחוק" ו"צחוק מעבודה". יוצר וכותב בסדרה "הפיג'מות" בערוץ הילדים. אחד המורים ב'קאמל קומדי סקול' של מועדון הקאמל קומדי קלאב. כתב את המופע "כיפה אדומה: הסיפור האמיתי" עם איל קיציס וטל פרידמן. ערך את "שבוע סוף" ברשת. שיחק בהצגה "אללה ביתר" בתיאטרון הסימטה ובהצגה "חמוצ" בתיאטרון הקאמרי. אריק זילברמן בריאיון לפודקאסט "מאחורי כל צחוק" של אלדד שטרית, 18 בפברואר 2019 אריק זילברמן, במיזם "אישים" לתיעוד היצירה הישראלית אריק זילברמן, במסד הנתונים הקולנועיים IMDb (באנגלית) אריק זילברמן באתר סטנד אפ - ROFL אריק זילברמן האתר הרשמי ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קואורדינטות בריצנטריות

במתמטיקה, מערכת של קואורדינטות בָּרִיצֶנְטְרִיוֹת היא מערכת קואורדינטות שבה מתואר מקומה של נקודה ביחס לקודקודי סימפלקס מסוים (למשל משולש). בקואורדינטות אלה השתמש לראשונה אוגוסט פרדיננד מביוס. במקרה הפשוט, בהינתן משולש △ A B C {\displaystyle \triangle ABC} , ניתן להביע כל נקודה P על ידי P = λ 1 A + λ 2 B + λ 3 C λ 1 + λ 2 + λ 3 {\displaystyle P={{{\lambda }_{1}A+{\lambda }_{2}B+{\lambda }_{3}C} \over {{\lambda }_{1}+{\lambda }_{2}+{\lambda }_{3}}}} עבור λ 1 , λ 2 , λ 3 {\displaystyle {\lambda }_{1},{\lambda }_{2},{\lambda }_{3}} סקלרים כלשהם, כאשר מתייחסים לנקודות A,‏ B ו-C כווקטורים. הנקודה תלויה בווקטור הקואורדינטות ( λ 1 , λ 2 , λ 3 ) {\displaystyle (\lambda _{1},\lambda _{2},\lambda _{3})} רק עד כדי כפל בסקלר, ולכן מקובל להניח λ 1 + λ 2 + λ 3 = 1 {\displaystyle {\lambda }_{1}+{\lambda }_{2}+{\lambda }_{3}=1} . הנקודה P נמצאת בתוך המשולש אם ורק אם כל המקדמים חיוביים. הנקודה P שהקורדינאטות שלה הן ( λ 1 , λ 2 , λ 3 ) {\displaystyle (\lambda _{1},\lambda _{2},\lambda _{3})} היא מרכז המסה של המערכת, אם לנקודות A,B,C יש מסות של λ 1 , λ 2 , λ 3 {\displaystyle \lambda _{1},\lambda _{2},\lambda _{3}} . בנןסף, אם אחת מהקואורדינטות λ 1 , λ 2 , λ 3 {\displaystyle \lambda _{1},\lambda _{2},\lambda _{3}} שווה לאפס, הנקודה P {\displaystyle {\mathbf {P}}} תתכנס לקומבינציה אפינית של שתי הנקודות האחרות,לדוגמה λ 1 = 0 , λ 2 ≠ 0 , λ 3 ≠ 0 {\displaystyle \lambda _{1}=0,\lambda _{2}\neq 0,\lambda _{3}\neq 0} יגרור P = α B + β C {\displaystyle P=\alpha B+\beta C} באופן כללי עבור קודקודי סימפלקס x 1 , … , x n {\displaystyle \mathbf {x} _{1},\ldots ,\mathbf {x} _{n}} במרחב אפיני A ונקודה p {\displaystyle \mathbf {p} } ב-A, אם קיימים מקדמים a 1 , … , a n {\displaystyle a_{1},\ldots ,a_{n}} שאינם כולם אפסים כך שמתקיים ( a 1 + ⋯ + a n ) p = a 1 x 1 + ⋯ + a n x n {\displaystyle (a_{1}+\cdots +a_{n})\mathbf {p} =a_{1}\,\mathbf {x} _{1}+\cdots +a_{n}\,\mathbf {x} _{n}} אז אומרים שהמקדמים הם קואורדינטות בריצנטריות של p {\displaystyle \mathbf {p} } ביחס ל- x 1 , … , x n {\displaystyle \mathbf {x} _{1},\ldots ,\mathbf {x} _{n}} . קואורדינטות הקודקודים x 1 = ( 1 , 0 , 0 , … , 0 ) , x 2 = ( 0 , 1 , 0 , … , 0 ) , … , x n = ( 0 , 0 , 0 , … , 1 ) {\displaystyle \mathbf {x} _{1}=(1,0,0,\ldots ,0),\mathbf {x} _{2}=(0,1,0,\ldots ,0),\ldots ,\mathbf {x} _{n}=(0,0,0,\ldots ,1)} . כאשר הקואורדינטות אינן שליליות, הנקודה p {\displaystyle \mathbf {p} } נמצאת בקמור של x 1 , … , x n {\displaystyle \mathbf {x} _{1},\ldots ,\mathbf {x} _{n}} , כלומר בתוך הסימפלקס שמוגדר על ידי הקודקודים, x n {\displaystyle \mathbf {x} _{n}} . קואורדינטות בריצנטריות כפי שהוגדרו לעיל הן צורה של קואורדינטות הומוגניות. לעיתים מגבילים את ערכי הקואורדינטות כך שיתקיים: ∑ a i = 1 {\displaystyle \sum a_{i}=1} . קואורדינטות טריליניאריות קואורדינטות בריצנטריות, באתר MathWorld (באנגלית)
תקועים בזמן

תקועים בזמן (באנגלית: Phil Of The Future - פיל מהעתיד) היא סדרה קומית אמריקאית לילדים, ששודרה בערוץ דיסני האמריקאי, ובישראל בערוץ הילדים. הסדרה עוסקת במשפחה משנת 2121 שנקלעה בשל קלקול במכונת הזמן למאה ה-21. בארצות הברית שודרו בשנים 2004–2006 שתי עונות של הסדרה. העונה הראשונה עוסקת בהסתגלותה של המשפחה לחיים בשנת 2004, ואילו השנייה מתמקדת בקשר הרומנטי המתחיל להיווצר בין פיל וקילי (שתיים מהדמויות). את הסדרה הפיקו טים מייל ודאגלאס טוּבֶּר, חברי צוות ההפקה של הסדרה המצליחה ליזי מקגוויר. שני פרקים מהסדרה היו מועמדים לפרסי איגוד התסריטאים ואיגוד הבמאים בקטגוריית 'סדרה לילדים'. פיליפ "פיל" דיפי (רביב אולמן): פיל דיפי, שנולד ב-2107, הוא הדמות הראשית בסדרה. הוא תלמיד כיתה ט' וחברתו הטובה ביותר היא קילי טסלו. פים דיפי (אמי ברוקר): אחותו הקטנה של פיל, שנולדה בשנת 2109, ותלמידת כתה ז'. היא ילדה שובבה וקונדסית המתחכמת לאחיה ולשאר הדמויות. לויד דיפי (קרייג אנטון): אביהם של פיל ופים, יליד 2074, שמנסה לתקן את מכונת הזמן. לויד היה מהנדס ב-2121 וחובב "מוזיקה ישנה". ברברה דיפי (ליס סימס): אמם של פיל ופים, ילידת 2076, המגלה עניין רב בדרך בה פועלים הדברים במאה ה-21, בעיקר בדרך הבישול. קילי טסלו (אליסון מישלקה): החברה הכי טובה של פיל, והאדם היחיד שיודע שפיל הגיע מהעתיד. קילי נולדה בשנת 1989, והיא ילדה נמרצת ו"תוססת" השואפת להיות עיתונאית. קרטיס איש המערות (ג'ין פול מנוקס): איש מערות מתקופת האבן שהופיע במכונת הזמן של משפחת דיפי. המשפחה אמצה אותו וכינתה אותו קרטיס. אתר האינטרנט הרשמי של תקועים בזמן (באנגלית) "תקועים בזמן", במסד הנתונים הקולנועיים IMDb (באנגלית) "תקועים בזמן", באתר Metacritic (באנגלית) "תקועים בזמן", באתר דיסני+ סדרות (באנגלית) "תקועים בזמן", במסד הנתונים הקולנועיים KinoPoisk (ברוסית)
המערכה באוקיינוס האטלנטי

האם התכוונתם ל... המערכה באוקיינוס האטלנטי (1914 - 1918) – המערכה הימית באוקיינוס האטלנטי במלחמת העולם הראשונה. המערכה באוקיינוס האטלנטי (1939–1945) – המערכה הימית באוקיינוס האטלנטי במלחמת העולם השנייה.
ווייבוד

וויווֹד או וויבוד (משפות סלאביות: Војвода, Войвода, Wojewoda, Воєвода ועוד, ברומנית: Voievod) הוא תואר צבאי ושלטוני אצל העמים הסלאביים ואצל חלק משכניהם. אצל העמים הסלאביים היה הווייבוד מנהיג צבאי ראשי שהוביל את העם לקרב, להבדיל מה"אדון" או הז'ופאן, שהיו השליטים. במהלך ימי הביניים, התמזגו בהדרגה שני התארים, כך שהווייבוד היה גם תואר השליט. התארים היו מקובלים במספר ארצות, ובהן נסיכות מולדובה, ולאכיה, טרנסילבניה, בוהמיה, בוסניה, בולגריה, רוסיה, פולין, סרביה, מונטנגרו ומקדוניה. שמם של חלק משליטי ולאכיה ונסיכות מולדובה, כמו דראגוש וודה, סאס וודה ואחרים, כולל את המילה וודה, לאחר השם הפרטי, כשהכוונה היא לסיומת של השם ווייבודה. ברוסיה הצארית ווייבוד היה מפקד צבאי של האזור וגם ראש המנהל המקומי. התפקיד בוטל במסגרת רפורמות של פיוטר הגדול. בטרנסילבניה של ימי הביניים היה מקובל התואר vajda לשליטים ההונגרים ששלטו בה. מנהיגי ההיידוק הבולגריים תחת האימפריה העות'מאנית נקראו voevodes (ביחיד: voyvoda). תואר הווייבוד מקביל לתואר הלטיני דוכס ולתואר הגרמני הרצוג ועבר אותה התפתחות. בפולין, כיום, משמש התואר (województwo) לציון מושל מחוז. מדיה וקבצים בנושא ווייבוד בוויקישיתוף ווייבוד, באתר Dictionary.com
פארק צמרת

פארק צמרת היא שכונת מגורים הממוקמת בתל אביב. בשכונה ישנם 11 גורדי שחקים המכילים כ-1,500 יחידות דיור. שטחה של השכונה הוא 133 דונם (כ-18% מהקרקע יועדה לבניית בניינים, וביתרת השטח מרחבים ירוקים ושדרות רחבות). היא ממוקמת בין דרך נמיר ממערב ונתיבי איילון ממזרח, מצפון לתחנת הרכבת תל אביב מרכז. לצמצום מטרד הרעש, השכונה מוקפת ממערב ומזרח בקירות אקוסטיים בגובה 4.5 מטרים. השכונה גם מכילה חניונים תת-קרקעיים, פארקים, מדשאות וגינות. כיום היא השכונה מהיוקרתיות בישראל. לפני מלחמת העצמאות שכן בחלקו הצפוני של האזור שבו מוקם פארק צמרת כפר ערבי בשם ג'מאסין אל ע'רבי. הכפר ננטש ב-1948, במהלך מלחמת העצמאות, ובבתיו שוכנו פליטים יהודיים, בשכונה שנקראה "גבעת עמל ב'". ב-1993 נרכש על ידי קבוצת חבס שטח של 9 דונם באזור זה, בפינה הצפונית של המתחם. קבוצת חבס, שבנתה את מגדלי YOO, שילמה בסוף שנות ה-90 של המאה ה-20, פיצוי של כ-450–500 אלף דולר לכל משפחה תמורת פינוי השטח. אחת המשפחות שפונו, שהחזיקה קרקע בשטח דונם קיבלה פיצוי של מיליון דולר תמורת הפינוי. שאר המתחם היה ברובו ריק, בגבולו המערבי (כיום רחוב פנחס ספיר) עברה מסילת החוף עד העתקתה לבין המסלולים של נתיבי איילון ב-1988. בפינה הצפונית מערבית של המתחם, בשטח של 2.5 דונם סמוך למחלף ההלכה, ממוקם בית קברות מוסלמי. מתכנן השכונה העיקרי הוא האדריכל אבנר ישר. ב-2002 אושרה תוכנית הבניה של המתחם. ב-2004 החלה בניית מגדלי YOO; בניית מגדל מנהטן החלה ב-2005; ב-2006 החלה בניית מגדל ONE; מגדל NAM ומגדל W; ב-2007 החלה בניית מגדל אביב בצמרת; וב-2010 התחילה בנייתם של 2 מגדלי הברונזה (ב.ס.ר 5+6). הקמת הבניין האחרון בפארק צמרת - מגדל רום, הממוקם בחלקו הדרומי של השכונה, החלה ב-2016. זהו המגדל הגבוה ביותר בשכונה וכולל 50 קומות של חברת ישראל קנדה. מגדלי פארק צמרת מתל נפוליאון (פברואר 2009) מגדלי פארק צמרת מתל נפוליאון (פברואר 2009) מגדלי פארק צמרת ממגדלי עזריאלי מראה בשכונה (אפריל 2010) הגדר בצדה המזרחי של השכונה מדיה וקבצים בנושא פארק צמרת בוויקישיתוף נועם דביר, מה יעלה בגורלה של שכונת מגדלי היוקרה התל אביבית פארק צמרת?, באתר הארץ, 16 באוקטובר 2009 נתונים סטטיסטיים על רבעים ושכונות בתל אביב-יפו (2012), באתר עיריית תל אביב-יפו תל אביב-יפו אריק מירובסקי, ‏הסקר שגילה: זו השכונה העשירה ביותר בישראל, באתר גלובס, 30 ביולי 2024 רז סמולסקי, מחנה פליטים לעשירים, באתר הארץ, 11 בדצמבר 2007 גיא ליברמן, בית המשפט החליט שהקרקע הסמוכה לפארק צמרת לא תשמש לבנייה משום שייעודה המקורי הוא בית קברות מוסלמי, באתר TheMarker‏, 18 בספטמבר 2008 צפוף בצמרת, באתר הארץ, 23 בפברואר 2007
אום א-רסאס

אום א-רסאס (ערבית أم الرّصاص, תעתיק מדויק: אם אלרצאץ) הוא אתר ארכאולוגי בממלכת ירדן, השוכן מצפון לוואדי מוג'יב וכ-50 ק"מ מדרום לבירה עמאן. באתר ממצאים מהמאה ה-3 ועד למאה ה-9 החל בתקופה הרומית, דרך התקופה הביזנטית וכלה בראשית התקופה המוסלמית. חלקו המרכזי של האתר הוא המוצב הצבאי הרומי אשר נודע כ"קסטרום מפאה" (Kastrom Mefaa) או "קסטרון מפאה" (Kastron Mefaa). המחנה הצבאי בנוי בצורת מרובע שאורך כל אחת מצלעותיו הוא 150 מטר. מחוץ לשטח המחנה הרומי שוכנים השרידים המאוחרים יותר על תא שטח באורך של 300 מטר וברוחב של 200 מטר. הממצא העיקרי באתר הוא כנסיית סטפנוס הקדוש, אחת מארבע כנסיות במקום. בכנסייה פסיפסין המתוארכים לשנת 785, והמרכזי שבהם מתאר סצינות יום-יומיות כמו ציד, דיג, עיסוק בחקלאות. שני פסיפסים אחרים הם מפות. באחד מופיעות ערי ארץ ישראל ובהן ירושלים, שכם, קיסריה ועזה, ובאחר ערי עבר הירדן מידבא, עמאן (פילדלפיה), כרכ ומעאן. סמוך לאתר המחנה הצבאי נמצאות חורבות כפר מהמאה ה-5 ובו חומות וארבע כנסיות נוספות. כקילומטר וחצי מצפון לאתר נמצא מגדל הנישא לגובה של 15 מטר. במגדל אין מדרגות אך בקומתו העליונה קבועים חלונות. את פנים המגדל מעטרים צלבים והוא שימש כת נוצרית שדגלה בפרישה ובהתבודדות במגדלים כאלה. בסביבתה של אום א-רסאס שרידים של עיבוד חקלאי הכוללים מאגרי מים, טרסות, תלות מים, סכרים ובארות. שני בתי קברות קטנים שוכנים משני צדדיו של האתר - המזרחי הוא בית קברות בדואי עתיק, בעוד שהמערבי חדש יותר. רובו של האתר טרם נחפר, אך הממצאים שנתגלו עד כה הביאו את אונסק"ו להכריז עליו בשנת 2004 כאתר מורשת עולמית. מדיה וקבצים בנושא אום א-רסאס בוויקישיתוף אתר אודות אום א-רסאס אום א-רסאס באתר משרד התיירות הירדני אתר נוסף אודות אום א-רסאס
260-269 לפנה"ס

שימו לב: ערך זה מכיל אירועים מן השנים 269–260 לפנה"ס 264 לפנה"ס – תחילת המלחמה הפונית הראשונה 263 לפנה"ס – היירון השני שליט סירקוסאי חותם על ברית עם רומא 261 לפנה"ס – אשוקה (המלך השלישי בשושלת מאויה שמשלה בהודו ואפגניסטן) כבש את קלינגה שבחוף המרכזי-מזרחי 260 לפנה"ס – קרב מילאי – הניצחון הגדול הראשון של הרומאים על הקרתגים בקרב ימי במהלך המלחמה הפונית הראשונה. 266 לפנה"ס – ברניקי השנייה, אשתו של תלמי השלישי. 265 לפנה"ס – אגיס הרביעי, מלך ספרטה. 263 לפנה"ס – אנטיגונוס השלישי דוסון, מלך מוקדון 262 לפנה"ס – אפולוניוס מפרגה, מתמטיקאי ואסטרונום יווני. 260 לפנה"ס – צ'ין שה-חואנג, קיסר סין, מייסד שושלת צ'ין. 266 לפנה"ס – מיתרידטס הראשון, מלך פונטוס 265 לפנה"ס – אראוס הראשון, מלך ספרטה. 264 לפנה"ס – זנון מקיטיון פילוסוף פיניקי-יווני (נולד ב-333 לפנה"ס) 262 לפנה"ס – אנטיוכוס הראשון, מלך הממלכה הסלאוקית. 262 לפנה"ס – אקרוטאטוס השני, מלך ספרטה. 260 לפנה"ס – חניבעל (בן גיסקו), מצביא קרתגי בתחילת המלחמה הפונית הראשונה. מדיה וקבצים בנושא 260-269 לפנה"ס בוויקישיתוף
כוח באמצעות שמחה

כוח באמצעות שמחה (בגרמנית: Kraft durch Freude, ובראשי תיבות: KdF, קָה-דֶה-אֶף) היה גוף ממשלתי גדול לתרבות הפנאי בגרמניה הנאצית, חלק מחזית העבודה הגרמנית (Deutsche Arbeiterfront), ארגון העובדים הלאומי באותה תקופה. החל משנת 1933 דאג הקָה-דֶה-אֶף לספק פעילויות פנאי במחירים נמוכים, כמו קונצרטים, טיולים וחופשות בבתי הבראה. אוניות נוסעים גדולות, כמו למשל האונייה וילהלם גוסטלוף, נבנו במיוחד עבור הארגון למטרת שיט תענוגות. המטרה העיקרית של הארגון הייתה לצמצם את פער המעמדות בכך שפעילויות פנאי "בורגניות" יהפכו לזמינות עבור ההמונים. עד מהרה התפשט הארגון (בין השאר בהשפעת ארגון איטלקי-פשיסטי מקביל, Dopolavoro, כלומר "אחרי העבודה"), שלח שלוחות גם למקומות עבודה - והפך לאחד הגופים הגדולים ברייך כולו. על פי הנתונים הרשמיים, 2.3 מיליון איש יצאו לחופשת קָה-דֶה-אֶף בשנת 1934. ב-1938 המספר היה 10.3 מיליון. ב-1939 היו בארגון 7,000 עובדים שכירים ועוד 135,000 מתנדבים, שחולקו ליחידות שעסקו בתחומים כמו ספורט, חינוך ותיירות; תאים של הארגון היו בכל מפעל וסדנה שבהם יותר מעשרים פועלים. על פי כמה הערכות, בשנת 1939 כבר השתתפו 25 מיליון איש. הקה-דה-אף החל גם בייצור מכונית זולה, קה-דה-אף-וָאגֶן, שמאוחר יותר נקראה בשם פולקסווגן (בגרמנית: "מכונית העם"). לשם ייצור המכונית נבנתה עיר חדשה כדי לשכן בה את הפועלים, קה-דה-אף-שטאדט (כיום וולפסבורג). חלק מהעבודה בוצע בארבייטסדורף על ידי עובדי כפייה יהודים. הארגון הקים תוכנית חיסכון מיוחדת כדי לאפשר לפועלים פשוטים ליהנות ממכונית. על כל פנים, בעקבות פריצת מלחמת העולם השנייה רוב התוכניות הללו לא יצאו לפועל, והמפעל (כמו שאר הקה-דה-אף) התמקד בתמיכה במאמץ המלחמתי. הכוונה המקורית הייתה שאזרחים גרמנים יקנו את המכונית באמצעות תוכנית חיסכון, ואכן כ-336,000 אנשים הצטרפו לתוכנית. אחרי המלחמה כיבדה פולקסוואגן את ההסכמים. ד"ר אטקר מדיה וקבצים בנושא כוח באמצעות שמחה בוויקישיתוף אבנר שפירא, למה תמך היטלר בטיולים מאורגנים?, באתר הארץ, 7 ביולי 2013 Mason, T.W., Social Policy in the Third Reich. The Working Class and the 'National Community'. Oxford: Berg. 1993